ms en en en en id en en fr ms ca id en en en id en en fr ms ca ms ms en id id id ms id id id id id id id id id id id id id id en id id ms id id id id id ms id id ms ms id id ms id id ms ms en en en en de en en nl en en en id id en id fr id en de en en id id en en en ms en en en id ms en fi en id ms id ms en ms en ms ms en es en id en en en id en en en id id en ms en en en en en id en en en en fa en en en en en en es en en ms en fr en en en en en id en en
The Secret Life of Walter Mitty: Mencari Intipati Sebuah Kehidupan – Saifulislam.Com
Monday , September 5 2022
Saya rasa ia seperti mimpi.
Sudah lama saya membaca karya Karen Armstrong.
Kini bukan sahaja beliau sedang berucap secara live di hadapan kami semua, saya juga menjadi salah seorang ahli jawatankuasa program berkenaan. Di dalam program Inter-Civilizational Youth Engagement Program (IYEP) sulung ini, Karen Armstrong merupakan salah seorang penceramah jemputan kami.
Selepas sesi berakhir, saya memberanikan diri bertemu dengan beliau untuk mengucapkan terima kasih secara peribadi atas sumbangannya secara langsung atau tidak langsung kepada dakwah Islam. Rakan saya, Anthony Mooney tertarik kepada al-Quran hingga akhirnya memeluk Islam kerana membaca karya Karen Armstrong.
“Boleh saya dapatkan tandatangan puan?” saya menghulurkan naskhah The Spiral Staircase: My Climb Out of Darkness.
“Sudah tentu. Ini buku baru. Awak sudah membacanya?” beliau menyambut dengan ramah.
“Oh sudah. Saya ada beberapa buah buku lain. Tetapi ini buku puan yang terbaru saya baca. Sangat memberi inspirasi. Saya yakin ramai juga mendapat kekuatan untuk keluar daripada kegelapan hidup dengan membaca buku ini” saya menjawab.
Seram sejuk tangan saya melihat Karen Armstrong menurunkan otografnya ke naskhah tersebut.
“Mahu saya ambilkan foto?” Afiq bertanya kepada saya.
Beliau pun tahu betapa terujanya saya dapat bersemuka dengan Karen Armstrong.
“Oh tidak mengapa. Tidak perlu” saya menolak.
Saya tidak mahu detik itu dirakam di dalam foto. Cukup sekadar tandatangan di buku.
Apabila saya kenang-kenangkan kembali, ada beberapa kali saya menolak untuk bergambar, ketika mana itulah detik yang sangat ‘mahal’, dan sentiasa dinanti-nanti untuk diabadikan dalam sebuah foto.
Saya tidak pasti mengapa.
Sehinggalah Sean O’Connell mengungkapkannya kepada Walter Mitty. Saya tersentak dan mencari kembali memori saya bersama Karen Armstrong.
Selepas pelbagai ranjau melanda, dari Greenland dan Iceland membawa ke Yaman dan Afghanistan hingga ke Banjaran Himalaya, Walter Mitty bertemu dengan jurukamera profesional Sean O’Connell yang sedang menunggu detik kemunculan snow leopard. Ia haiwan yang sangat sukar untuk dilihat kelibatnya. Sean sanggup melakukan apa sahaja untuk melihatnya. Dan lensa gergasi yang digunakan oleh Sean akhirnya menemui subjek yang dinanti.
“Cepat, lihat ini” Sean mengajak Walter melihat sama.
“Bila engkau hendak mengambil fotonya?” Walter bertanya.
Beliau hairan dengan Sean yang asyik memerhatikan snow leopard itu, tetapi tidak merakamnya di dalam kamera.
“Adakalanya, aku lebih suka untuk menikmati detik-detik sebegini sendiri. Aku tidak mahu ia diganggu dengan melihatnya menerusi lensa” kata Sean.
Kata-kata itu sungguh bermakna.
Di zaman semua benda hendak dirakam melalui DSLR, kamera telefon pintar dan dikongsi di Instagram, Facebook dan Twitter, kita terlupa kepada kuasa merakam detik di dalam minda sendiri.
Di dalam kisah The Secret Life of Walter Mitty, lensa yang diungkapkan oleh Sean O’Connell itu, bagi saya adalah metafora kepada ‘khayalan’ yang sering menghantui Walter. Dan khayalan itu juga memerangkap kita di alam nyata.
Biar pun foto itu adalah sebuah dokumentasi, sifat keterlaluan merakam segala detik hidup di dalam foto, memindahkan keindahan imaginasi seorang manusia daripada memorinya ke luar kepala.
Bagi saya, ia menghilangkan sebahagian kemanisan sebuah detik penting.
Kebetulannya saya hidup sebagai remaja di zaman filem gulung Kodak dan Fuji, merakam foto bukanlah sesuatu yang mudah seperti hari ini. Justeru banyak detik istimewa tidak terakam di dalam foto. Ia tersemat di dalam memori, dan semasa kamera digital keluar, saya merasakan era 1990’an saya adalah sebuah kekurangan.
Tetapi di dalam kekurangan itu ada kemanisan. Dan kerana kemanisannya sempurna, ia menjadi kenangan yang cukup kuat untuk saya berkarya.
Rindu Bau Pohon Tin, Secangkir Teh Pengubat Letih dan Di Hamparan Shamrock Kuseru Nama-Mu, adalah tiga buah travelog yang saya hasilkan berbekalkan kemanisan kenangan sebagai sebuah memori di dalam ingatan.
Ibu bapa yang sentiasa memerhatikan kehidupan anaknya melalui kamera telefon…
Para pelancong yang sentiasa menangkap gambar di sana sini hingga tidak melihat sendiri dengan mata pemberian Tuhan…
Pasangan pengantin yang berpenat lelah untuk sesi fotografi dan album cantiknya.
Setiap insan yang kaya dengan koleksi selfie…
Mungkin kita semakin hidup dalam dunia khayalan.
Kita mungkin kehilangan sebuah kemanisan. Atau tidak pernah mengetahui tentang wujudnya ia.
Kemanisan yang diungkapkan di dalam filem The Secret Life of Walter Mitty sebagai QUINTESSENCE OF LIFE.
Facebook Notice for EU! You need to login to view and post FB Comments!
Previous Kembara Menjejak Imam Birgivi: #1 Mencari Diri
Next Jalan Masih Panjang: Menuju Balıkesir
Clickbait di Netflix Yang Saya ‘Click’
Hillbilly Elegy: Kembara Anak Menuju Jaya Tanpa Segalanya
Urban Legend Budak Izzuddin: Tragedi 1991
Into The West (1992): Kembara Anak Bersama Tír na nÓg
“Kenapa kamu bercakap dengan kuda itu?” tanya Tito. “Kenapa tidak?” jawab adiknya Ossie. Filem INTO …
09/01/2014 at 4:04 PM
Kalau pergi majlis anugerah pelajar cemerlang plak.. tak dapat nak tengok sapa yg ambik hadiah, sebab dikelilingi oleh ibu bapa, rakan taulan yg nak ambik gambar..rasa mcm miss the moment zaman dulu2, takde sesiapa menghalang pemandangan.. boleh nampak siap yg ambik hadiah dihadapan
09/01/2014 at 5:18 PM
Sangat setuju dan penulisan ini sungguh memberi inspirasi buat peminat gambar dan kamera 🙂
10/01/2014 at 8:42 AM
Alhamdulillah… rupanya akak bukan keseorangan. Adakalanya sesuatu itu lebih baik terakam di minda daripada khayalan di kertas atau digital kamera. Lihat foto2 lama kita zaman filem gulung.. bila kita tiada apakah ia terus dipelihara oleh anak cucu? Mereka juga punya sesuatu, kenangan utk diingati… bukan menyimpan utk org…
sehinggakan ketika mengerjakan haji thn lepas.. hayanya sekeping gambar Kaabah ada dalam kamera.. tiada langsung gambar sendiri bersama Kaabah seperti kebiasaaan jemaah….
“Adakalanya, aku lebih suka untuk menikmati detik-detik sebegini sendiri. Aku tidak mahu ia diganggu dengan melihatnya menerusi lensa” kata Sean.
Alhamdulillah..moga Allah masih mengurniakan ketajaman minda utk melihat dunia ciptaanNya
10/01/2014 at 11:15 AM
Membuatkan saya terasa nak menonton filem Walter Mitty.. 🙂
Tetapi saya juga mengambil pengajaran daripada post ini insyaAllah.. 🙂 🙂
13/01/2014 at 1:13 PM
Saya tersedar akan perkara yang ustaz nyatakan setelah majlis “konvokesyen” anak saya baru-baru ini..kerana sibuk mengambil gambar dan merakam peristiwa yang sedang berlaku saya tidak dapat menikmati persembahannya..bila balik ke rumah saya terpaksa buka balik video untuk mengimbau kembali persembahannya dan semestinya ia tidak sama dan sejelas jika saya menghayati persembahannya ketika ia sedang berlangsung..lesson learnt 😉 namun bila berjalan or melancong memang saya dapati kurangnya kami bergambar kerana ketika kejadian sibuk memerhati dan menikmati keadaan, manusia dan pemandangan…bila balik tersedar eh ada satu gambar je yang diambil 🙂
15/01/2014 at 1:17 AM
Ouch!! terkena batang hidung saya:) terima kasih Ustaz!! *saya mohon share di facebook ya?*
16/01/2014 at 11:48 AM
Salam Alayk ustaz, hehe, teringat ada dua kali saya bergambar dengan ustaz, satu semasa di tahun 1 perubatan semasa di pesta buku, dan kedua baru-baru ni selepas kita berbual panjang selepas seminar program Medical Student Club, tak satu pun saya upload, you are right ustaz, the memories somehow is more valuable and more lively when it’s registered in our mind
moga ada rezeki bertemu dengan ustaz lagi, semoga berjaya ustaz!
29/01/2014 at 10:10 PM
private moment not need to share just keep it in mind as a silent sweet memory….hanya aku yg mengerti….:)
21/02/2014 at 2:23 PM
Adakalanya yang terindah terdetik dan ter rakam di pita minda, lensa mata kita.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved